  Туспуктэм: Татьяна Пунгина Наталия Сильвестрова 28-тӥ куарусёнэ Ижысь Кар думалэн сессияз карез умойятонъя куронъёсы воштонъёс пыртӥзы. Соос улсын электросамокатъёсты кутон но интыян радлыкен герӟаськемын. Со сярысь кар администрацилэн пресс-службаез ивортӥз. Табере электросамокатъёсты, озьы ик велосипедъёсты но мукет со выллем ветлон арбериосты уг яра келляны: - велосипедэн но пыдын ветлон сюресъёс вылэ; - мерлыко транспортлэн дугдылонниосаз, озьы ик траспортэ пуксён площадкаослэсь вить метрлы матэ; - 1,5 метрлэсь сюбег тротуаръёсы но пыдын ветлон сюресъёсы; - синпелетъёс, монументъёс, мемориалъёс доры но ожгарчиосты ватэм интыосы, соослэсь 25 метрлы матэ; - сюресэз пыдын выжон интыослэсь вить метрлы матэ; - юртъёсы пырон дорозь 10 метрлы матэ; - юртъёслэн аркаоссы, сяська убоос, газонъёс вылэ, будос мерттэм интыосы; - нылпи но спорт площадкаосы; - сюрес вожъёсы. Ижкарысь сюресъёс вылтӥ ветлон куронъёсты чакламез ГИБДД эскероз. Тегъёс: сюресвылтветлонкуронъёс Транспорт Мерлык Ижкар Удмуртия  